ལ་རྩེ་དང་ཁང་པའི་ཡང་ཐོགགྲོང་ཁྱིམ་དང་སྒོ་འཕྱོར་ནི་མདུན་དུ་དར་ལྕོག་དང་དར་ཆེན་འཛུགས་སྲོལ་ཡོད་པ་དེ་ནི་བོད་ས་ཁུལ་ཁོ་ན་ལས་གཞན་དུ་མཐོང་རྒྱུ་མེད་པའི་ཡུལ་གོམས་གཤིས་ལུགས་ཤིག་ཡིན།མི་རིགས་ཤིག་གི་ཡུལ་གོམས་གཤིས་ལུགས་ནི་དུས་ཡུན་ཐུང་ངུ་ཞིག་གི་ནང་དུ་གྲུབ་པ་གཏན་ནས་མ་ཡིན་པར་དར་ལྕོག་འཛུགས་པའི་ལུགས་སྲོལ་དེ་ཡང་དེ་ལྟར་ལགས།བོད་མི་རིགས་ཀྱི་དར་ལྕོག་བཙུགས་པའི་སྲོལ་དེར་ལོ་རྒྱུས་ཀྱི་དུས་ཡུན་ག་ཚོད་ལྡན་ཡོད་དམ།དར་རས་ཀྱི་ཁ་དོག་དང་།དེའི་ལོགས་སུ་གསལ་བའི་རི་མོ་དེ་ཚོས་ཡང་སྙིང་དོན་ཅི་འདྲ་ཞིག་མཚོན་གྱི་ཡོད།དེ་ནི་མི་རྣམས་ཀྱིས་དོ་སྣང་ཆེན་པོ་གན་བའི་གནད་དོན་ཞིག་ཏུ་གྱུར་ཡོད།དེའི་སྐོར་བོད་ཀྱི་གྲགས་ཅན་མཁས་དབང་སྐུ་ཞབས་དགེ་འདུན་ཆོས་འཕེལ་མཆོག་གིས་ཁོང་གི་ལྗགས་རྩོམ་དེབ་ཐེར་དཀར་པོ་ཞེས་པ་དེའི་ནང་རྒྱས་བཤད་གནང་བ་དེ་ལུང་ཙམ་དུ་དྲངས་ན་འདྲི་ལྟ་སྟེ།ཁྱིམ་རེ་རེ་བཞིན་གྱི་སྒོ་སྟེང་དུ་དར་མདུང་རེ་སློང་བ་འདི་ཡང་བོད་ཀྱི་ཐུན་མོང་མ་ཡིན་པའི་སྲོལ་ལྟ་བུ་ཡིན་ཏེ།དེ་ཡང་ཐོག་མར་དམག་གི་རྟགས་སུ་མངོན་ལ་རྗེས་སོར་ཆོས་ཀྱི་ལས་སུ་སོང་བ་དང་།སྟོད་ན་རྒྱ་གར་དང་འདྲེས་པའི་བོད་རིགས་རྣམས་ནས།སྨད་ན་རྒྱ་ནག་གི་གྲོང་དཀྱིལ་དུ་ཡོད་པའི་བོད་ཀྱི་མི་ཁྱིམ་གཅིག་ཡིན་ཡང་རུང་།སྒོ་སྟེང་དུ་དར་ལྕོག་སློང་བའི་བོད་ཀྱི་མི་ཁྱིམ་གཅིག་ཡིན་ཡང་རུང་།སྒོ་སྟེང་དུ་དར་ལྕོག་སློང་བའི་ལུགས་སྲོལ་དེ་ད་ལྟའི་བར་དུ་རུང་།སྒོ་སྟེང་དུ་དར་ལྕོག་སློང་བའི་ལུགས་སྲོལ་དེ་ད་ལྟའི་བར་དུ་ཡོད།མཁས་དབང་དགེ་འདུན་ཆོས་འཕེལ་མཆོག་གི་བཀའ་མོལ་དེ་ནས་ང་ཚོར་གནད་དོན་གཉིས་གསལ་ཁ་བྱུང་ཡོད་པ་དང་པོ་ནི་དར་ལྕོག་སློང་བའི་སྲོལ་དེ་བཙན་པོའི་རྒྱལ་རབས་སྐབས་སུ་དར་བ་དང་།གཉིས་པ་དར་ལྕོག་གི་ནང་དོན་དང་རྣམ་པའི་ཐད་ནས་རྗེས་སུ་འགྱུར་ལྡོག་ཆེན་པོ་བྱུང་ཡོད་པ་དེ་རེད།